**Pe tine te aştept**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- E primăvară oare sau mă-nşeală

Privighetoarea din fereastra mea,

Că noaptea-mi cântă tandru, cu sfială,

În zori dispare şi o cucuvea

Sfărâmă liniştea cu vocea groasă

Şi-anunţă ploi, torente sau zăpezi,

Că-mi trag obloanele, mă-nchid în casă,

În şemineu arunc tăceri grămezi?

N-am să deschid ferestrele spre soare

Cât primăvara nu îmi dă un semn,

Că sufletul mi-e aspru de ninsoare,

Pe tine te aştept, îţi jur solemn!

- Mă copleşesc capriciile vremii,

Când dorul mă străbate alternând

Verde smarald în mijlocul poienii

Şi-apoi ‘mi-mbracă fiecare gând

În albul absolut al nostalgiei,

De parcă iarna joac-un ultim as

Pe curcubeu-ntins al fanteziei,

Dar eu pe pragul inimii popas

Voi face-n noaptea asta, hai, deschide,

Să-ţi intru-n suflet, jur c-o să rămân

Ca-n primăvara scriselor selide

În care-mi eşti pereche şi stăpân.

Ioan Grigoraș Liliana Trif